ગાંધીનગર-સૌર ઊર્જા જેવી બિનપરંપરાગત એનર્જીીનો ઝગમગાટ આગામી સમયમાં રાજ્યના સુપ્રસિદ્ધ મંદિરોની શોભા વધારતો જોવા મળશે. ગુજરાત સરકાર અંબાજી, સોમનાથ, દ્વારકા તથા શામળાજી અને બહુચરાજીના મંદિરોને સૌરઊર્જાના પ્રકાશથી ઝગમગાવશે. પ્રાયોગિક શરુઆતમાં આ પ્રયોગ સફળ રહ્યો તો ગુજરાતના કુલ 200 જેટલા મંદિરોમાં સૌર ઊર્જાની સુવિધા પ્રદાન કરાશે. આ તમામ મંદિરોમાં મહત્વના દિવસોમાં ખાસ લાઇટનિંગ પણ કરવામાં આવે છે, જેનો દરમહિને વીજબિલનો ખર્ચ 80 હજારથી 2 લાખ રૂપિયા જેવો થાય છે. આા જંગી વીજબિલનો ભાર પણ મંદિર ટ્રસ્ટો પરથી ઘટી જશે. ગુજરાત યાત્રાધામ વિકાસ બોર્ડે 5 કરોડ રૂપિયાના ખર્ચે 200 મંદિરોમાં સૌર ઊર્જાની પેનલ લગાડવાનું નક્કી કર્યું છે.